ai4bharat/Pralekha huggingface dataset:
خواتین اور بچوں کی ترقیات کی وزارت
پوشن ابھیان کا نفاذ
نئی دہلی،21نومبر / پوشن ابھیان اسمارٹ فون کی فراہمی کے ذریعے آنگن باڑی ورکروں اور خواتین سپر وائزروں جیسی محاذ پر کام کرنے والی خواتین کو با اختیار بناتا ہے۔ پوشن ابھیان کے تحت آئی سی ڈی ایس –کامن اپلیکیشن سافٹ ویئر تیار کیا گیا ہے جس سے ڈیٹا کیپچر کرنے ،تفویض کی گئی خدمات دستیاب کرانے اور جہاں کہیں ضرورت ہو وہاں مداخلت کرنے میں مدد ملتی ہے۔
یہ ڈیٹا ؍ اطلاعات تب ریئل لائم بیسس پر ویب پر مبنی آئی سی ڈی ایس –سی اے ایس ڈیش بورڈ پر دستیاب کرائےجاتے ہیں۔ اس کا مقصد بلاک، ضلع ،ریاست اور قومی سطح پر سپر وائزری اسٹاف کو نگرانی کی سہولت دستیاب کرانا ہے۔ یہ ڈیش بورڈ ڈیٹا ڈسپلے کرتا ہے اور متعدد پروگراموں کے بارے میں انتظامی افسروں کو رپورٹ دستیاب کراتا ہے تاکہ وہ اس کی توضیح کر سکیں اور خدمات کی فراہمی کو بہتر بنانے میں ان اطلاعات سے فائدہ اٹھا سکیں۔
31 اکتوبر 2019 تک مجموعی طور پر 5.10 لاکھ آنگن باڑی ورکروں کو ٹریننگ دی جا چکی ہے اور وہ درج ذیل تفصیلات کے مطابق 26 ریاستوں ؍ مرکز کے زیر انتظام علاقوں میں آئی سی ڈی ایس –سی اے ایس اپلی کیشن کا استعمال کر رہی ہیں۔

|
|
نمبر شمار
|
|
ریاست ؍ مرکز کے زیر انتظام علاقے
|
|
وہ آنگن باڑی مراکز جہاں آئی سی ڈی ایس-سی اے ایس اپلی کیشن لانچ ہو چکا ہے۔
|
|
1
|
|
انڈمان و نکوبار جزائر
|
|
713
|
|
2
|
|
آندھرا پردیش
|
|
55582
|
|
3
|
|
آسام
|
|
681
|
|
4
|
|
بہار
|
|
49168
|
|
5
|
|
چنڈی گڑھ
|
|
450
|
|
6
|
|
چھتیس گڑھ
|
|
10473
|
|
7
|
|
دادر اور نگر حویلی
|
|
303
|
|
8
|
|
دمن اور دیو
|
|
102
|
|
9
|
|
دہلی
|
|
4118
|
|
10
|
|
گوا
|
|
770
|
|
11
|
|
گجرات
|
|
52801
|
|
12
|
|
ہماچل پردیش
|
|
18860
|
|
13
|
|
جھارکھنڈ
|
|
11090
|
|
14
|
|
کیرلا
|
|
8614
|
|
15
|
|
مدھیہ پردیش
|
|
27810
|
|
16
|
|
مہاراشٹر
|
|
109586
|
|
17
|
|
میگھالیہ
|
|
5776
|
|
18
|
|
میزورم
|
|
2244
|
|
19
|
|
ناگالینڈ
|
|
3595
|
|
20
|
|
پڈوچیری
|
|
848
|
|
21
|
|
راجستھان
|
|
20559
|
|
22
|
|
سکم
|
|
821
|
|
23
|
|
تملناڈو
|
|
54397
|
|
24
|
|
تلنگانہ
|
|
11157
|
|
25
|
|
اترپردیش
|
|
51759
|
|
26
|
|
اتراکھنڈ
|
|
8140
|
|
|
|
کل
|
|
5,10,417
یہ اطلاع خواتین و اطفال بہبود کی وزیر محترمہ اسمرتی زوبن ایرانی نے آج راجیہ سبھا میں ایک تحریر جواب میں دی۔
اسٹیل کی وزارت
چھتیس گڑھ میں نگرنار اسٹیل پلانٹ نے کوک اوون بیٹری نمبر 1 کو کمیشن کیا
ریاست چھتیس گڑھ کے بستر ضلع میں واقع این ایم ڈی سی کا نگرنار اسٹیل پلانٹ جمعہ کے روز 28 اکتوبر 2022 کو اس وقت اپنی کمیشننگ سے ایک قدم اور نزدیک ہوگیا جب جناب سومناتھ نندی، ڈائریکٹر ٹیکنیکل، این ایم ڈی سی کوک بیٹری نمبر 1 کا افتتاح کیا۔ ناگرنار اسٹیل پلانٹ کے ای ڈی انچارج جناب کے پروین کمار اور دیگر سینئر افسران اس موقع پر موجود تھے۔ کوک کی پہلی کھیپ جمعہ کی دوپہر کو جاری کی گئی تھی جس سے بعد کے اہم یونٹوں کی ترتیب وار کمیشننگ کی راہ ہموار ہوئی تھی۔
گرین فیلڈ انٹیگریٹڈ اسٹیل پلانٹ ہونے کی وجہ سے کئی بڑی اکائیوں کو ترتیب وار شروع کرنے کی ضرورت ہے تاکہ ناگرنار اسٹیل پلانٹ میں ان کا باہمی انحصار آسانی سے قائم کیا جاسکے۔ بیٹری نمبر 2 اگلے چند دنوں میں کمیشن ہونے والی ہے اور یہ عمل آنے والے مہینوں میں ہاٹ اسٹرپ مل اور پتلی سلیب کاسٹر کے کمیشن پر اختتام پذیر ہوگا۔
نگرنار اسٹیل پلانٹ کا مقصد ہر سال 2.89 ملین ٹن اعلی معیار کا ایچ آر، کوائلز، پلیٹیں اور شیٹس سالانہ، جدید ترین ٹیکنالوجی کا استعمال کرتے ہوئے اور توانائی کی کارکردگی کی اعلی ترین سطح حاصل کرنا ہے۔
این ایم ڈی سی کے سی ایم ڈی جناب سمت دیب نے اجتماعی کوششوں کی ستائش کرتے ہوئے اس پیش رفت کو نگرنار اسٹیل پلانٹ کی تاریخ کا ایک اہم دن اور 3 ایم ٹی پی اے انٹیگریٹڈ اسٹیل پلانٹ کی شروعات میں ایک اہم سنگ میل قرار دیا۔ انہوں نے زور دیا کہ "پلانٹ کو شروع کرنے کے آخری سنگ میل کو حاصل کرنے کے لیے ایک ٹیم کی حیثیت سے ہمہ جہت کوششیں کی جائیں۔
این ایم ڈی سی کے ڈائرکٹر ٹیکنیکل جناب سومناتھ نندی نے اس کامیابی پر تبصرہ کرتے ہوئے کہا کہ اسٹیل پلانٹ کو شروع کرنے کی سمت میں یہ پہلا بڑا قدم ہے۔ آج کی ترقی سے یہ اعتماد پیدا ہوتا ہے کہ ہم جلد ہی بستر میں اسٹیل پلانٹ کے خواب کو پورا کریں گے۔ ناگرنار اسٹیل پلانٹ کے ای ڈی انچارج جناب پروین کمار نے اس بات کو اجاگر کیا کہ یہ ماحول دوست کوک اوون بیٹریاں بغیر کسی زہریلے دھوئیں کے کوکنگ کوئلہ پیدا کریں گی۔ انہوں نے آج کے کمیشن کو 'ٹیم کے عزم کی تصدیق' قرار دیا اور اس اعتماد کا اظہار کیا کہ اسٹیل پلانٹ کمیشننگ بھی جلد ہی عمل میں آئے گی ۔
وزارت دفاع
ٓئی سی جی کا آلودگی پرقابوپانے والاجہاز’’سمدرپرہاری‘‘نے تھائی لینڈ کے عہدیداروں کے ساتھ بینک کاک کے کھلانگ توئی بندرگاہ میں آلودگی کو روکنے سے متعلق ٹیبل ٹاک مشقیں کیں
مشترکہ چیلنجوں سے نمٹنے کی خاطربھارت کی بحری مہارت اور عہد بستگی کااظہارکیا
پنیت ساگرابھیان کے ایک حصے کے طورپرجہاز کے عملہ نے این سی سی کیڈٹوں اورسفارت خانے کے عہدیداروں کے ساتھ پٹایاساحل پرصفائی ستھرائی کی سرگرمیاں انجام دیں
مشترکہ چیلنجوں ، خاص طورپر سمندری آلودگی سے نمٹنے کی خاطربھارت کی بحری مہارت اور عہد بستگی کو اجاگرکرتے ہوئے بھارتی کوسٹ گارڈ  کے آلودگی کی روک تھام کرنے والے جہاز’سمدرپرہاری‘نے اپنے چارروزہ دورے کے آخری دن 20ستمبر2023کو تھائی لینڈ کے ہانگ کانگ میں کھلونگ توئی بندرگاہ پرآلودگی کی روک تھام کے لئے جامع ٹیبل ٹاک مشقوں کا مظاہرہ کیا۔ ان مشقوں میں تھائی لینڈ کے بحری انفورسمنٹ کوارڈینیشن سینٹر ، کسٹم کے محکمے ، بحری محکمے ، رائل نیوی ، ماہی گیری کےمحکمے کے اہلکاروں اوردیگر سرکاری عہدیداروں نے شرکت کی ۔
ان مشقوں میں آئی سی جی کے اشتراک سے تھائی لینڈ کے سمندری آلودگی سے متعلق سرگرمیوں کے ہنگامی منصوبے کومرتب کیاگیااور اس کی آزمائش کی گئی ۔ اس میں سروسیز کے مابین معلومات کے تبادلے اور بات چیت کے ماحول کی ہمت افزائی کی گئی تاکہ تیل سے آلودگی کی حقیقی صورت حال میں بلارکاوٹ تعاون کو یقینی بنایاجاسکے ۔ مشقوں میں آئی سی جی کی آلودگی پرقابوپانے کی صلاحیتوں اور خطے میں بھارت کے مشترکہ عہد کے اظہارکیاگیا۔
مشقوں سے پہلے جہاز کے ہیلوڈیک پر مشترکہ طورپریوگا کااجلاس منعقد کیاگیا جس میں سفارت خانے کے عہدیداروں اور تھائی لینڈ کے ایم ای سی سی کے نمائندوں شرکت کی ۔ شرکاء کو اپنی روزمرہ کی زندگی میں یوگا کو شامل کرنے کی اہمیت سے روشناس کرایاگیااور اس کے اتحاد کی قوت اوردیگر فوائد کے بارے میں مطلع کیاگیا۔
دورے کے دوران جہاز کے عملے نے نیشنل کیڈٹ کور  کے کیڈٹوں اوربھارتی سفارت خانے کے نمائندوں کے ساتھ پٹایاساحل پربین الاقوامی ساحل کی صاف صفائی کی سرگر میوں میں حصہ لیا۔ یہ پہل سمندری ساحلوں پر پلاسٹک اوردیگر کچرے کی صاف صفائی کے ساتھ صاف صفائی کی اہمیت کے بارے میں بیداری پھیلانے کے این سی سی کی ملک گیر مہم پنیت ساگرابھیان کا ایک حصہ تھی ۔ اس سرگرمی میں ماحولیاتی ذمہ داری کو فروغ دینے کی خاطر تھائی لینڈ کے نوجوانوں کی مقامی تنظیموں نے بھی تعاون کیا۔
کمانڈنگ آفیسر ، ڈی آئی جی ، جی ڈی راتوری نے تھائی -ایم ای سی سی صدردفترمیں آفس آف پالیسی اینڈپلانس کی ڈائریکٹرجنرل ،ریئرایڈمیرل وچ نوتھوپا-آنگ کے ساتھ بھی میٹنگ کی ۔ دونوں لیڈروں نے بحری تحفظ اورسلامتی کے شعبے میں بھارت اورتھائی لینڈ کے درمیان بڑھتے ہوئے تعلقات پرتبادلہ خیال کیا۔
بھارت -آسیان پہل کے تحت سمدرپرہاری کا بینک کاک کا دورہ آئی سی جی اورتھائی -ایم ای سی سی کے درمیان بحری شعبے میں بڑھتے ہوئے تعلقات کی اہمیت میں ایک سنگ میل کی حیثیت رکھتاہے اوروزیراعظم جناب نریندرمودی کے ویژن ساگراور بھارت کی جی 20صدارت کے موضوع ’واسودیوکٹمبکم -ایک زمین -ایک خاندان -ایک مستقبل‘ کے خطوط پرکیاگیاہے ۔ سمندرپارتعیناتی کے لئے بھارت -آسیان پہل کا اعلان وزیردفاع جناب راج ناتھ سنگھ نے نومبر 2022میں کمبوڈیامیں منعقدہ آسیان کے وزرائے دفاع کی میٹنگ میں کیاتھا۔
نائب صدر جمہوریہ ہند کا سکریٹریٹ
نائب صدر جمہوریہ نے ہمارے زرخیز ثقافتی ورثے کو محفوظ رکھنے کی ضرورت پر زور دیا
ہماری مادری زبانیں ہمیں اپنے ورثے سے جوڑتی ہیں اور ہماری سماجی و ثقافتی شناخت کا تعین کرتی ہیں – نائب صدر
نائب صدر نے گوا کی ممتاز ادبی اور ثقافتی شخصیات سے بات چیت کی
جناب نائیڈو نے گوا کو فطرت اور ثقافت کا نادر سنگم قرار دیا
نائب صدر جمہوریہ نے ہندوستان کے اندر سیاحتی مقامات کا دورہ کرنے اور دریافت کرنے کا مشورہ دیا
عالمی وبا ابھی ختم نہیں ہوئی، کووڈ مناسب رویے پر عمل کرتے رہیں – نائب صدر نے لوگوں کو خبردار کیا
نائب صدر جمہوریہ جناب ایم وینکیا نائیڈو نے آج ہمارے شاندار ثقافتی ورثے اور لسانی تنوع کے تحفظ اور فروغ کی ضرورت پر زور دیا۔ انھوں نے کہا کہ ہماری مادری زبانیں ہمیں اپنے ورثے سے جوڑتی ہیں اور ہماری سماجی و ثقافتی شناخت کا تعین کرتی ہیں۔
آج راج بھون گوا میں ممتاز کونکنی اور مراٹھی ادیبوں، لوک فنکاروں، فلم سازوں اور ماہرین تعلیم کے ایک گروپ کے ساتھ بات چیت کرتے ہوئے نائب صدر جمہوریہ نے اپنی زبانوں میں اپنے خیالات اور افکار کے تخلیقی اظہار کی حوصلہ افزائی کرنے کی ضرورت پر زور دیا۔ انھوں نے گوا کی زرخیز ادبی روایت کی تعریف کی اور کہا کہ وہ آج کونکنی زبان کو ترقی پاتے دیکھ کر خوش ہیں۔ ترجمے کے میدان میں تکنیکی ترقی کا نوٹس لیتے ہوئے جناب نائیڈو نے انتظامیہ میں ریاست کی مقامی زبان کے استعمال پر زور دیا۔
ہر قسم کے فنون کے لیے گوا کے لوگوں کے جذبے کی تعریف کرتے ہوئے، انھوں نے کہا کہ کوئی بھی اس جگہ کے تہوار کے جذبے اور رونق کو محسوس کر سکتا ہے۔ موسیقی اور رقص کی ہندوستان کی شاندار روایت کا ذکر کرتے ہوئے نائب صدر نے کہا کہ وہ ہمیں نئے سرے سے جوش اور توانائی بخش کر ہماری زندگیوں کو مزید بھرپور بناتے ہیں۔
گوا کو شاندار قدرتی حسن کی سرزمین قرار دیتے ہوئے جناب نائیڈو نے کہا کہ ریاست فطرت اور ثقافت کا نایاب سنگم ہے۔ انھوں نے اپنے قدیم قدرتی ماحول کو شعوری طور پر محفوظ رکھنے کے لیے ریاست کی تعریف کی۔ گوا کو سیاحوں کی جنت قرار دیتے ہوئے جناب نائیڈو نے لوگوں سے اپیل کی کہ وہ ملک کے اندر ایسے خوبصورت مقامات کی سیر کریں جس سے سیاحت کے شعبے کو تقویت ملے گی۔ انھوں نے لوگوں کو اس بات سے بھی متنبہ کیا کہ عالمی وبا ابھی ختم نہیں ہوئی ہے اور انھوں سے لوگوں سے کہا کہ وہ کووڈ مناسب رویے پر عمل کرنا جاری رکھیں۔
تقریب کے دوران نائب صدر جمہوریہ نے حال ہی میں ریاست گوا کے ساہتیہ اکادمی ایوارڈز حاصل کرنے والوں کو بھی مبارکباد دی۔ انھوں نے کہا کہ اس طرح کے پروگراموں کا مقصد اپنے اپنے شعبوں میں نامور شخصیات کی خدمات کو تسلیم کرنا اور ان کا احترام کرنا ہے۔
ایک مصنف کی تجویز کا جواب دیتے ہوئے، جناب نائیڈو نے اتفاق کیا کہ زندگی کے ہر شعبے میں صنفی مساوات کو فروغ دینے کے لیے ہر سطح پر کوششوں کی ضرورت ہے۔
اس موقع پر گوا کے گورنر جناب پی ایس سریدھرن پلئی، وزیر اعلیٰ ڈاکٹر پرمود ساونت، مرکزی وزیر جناب شریپد یسو نائک، نامور ادیب، فنکار، فلم ساز اور ریاست کی ثقافتی شخصیات موجود تھیں۔
وزارتِ تعلیم
جناب سنجے کمار نے طلباء، عہدیداروں اور 400 سے زیادہ شرکاء کے ساتھ ’ایک تاریخ، ایک گھنٹہ، ایک ساتھ‘ شرمدان سرگرمی کی قیادت کی
ڈی /او اسکولی تعلیم اور خواندگی کے سکریٹری جناب سنجے کمار نے کیندریہ ودیالیہ نمبر 2، دہلی کینٹ کی طرف سے قریبی کالونی سنجے وہار میں منعقدہ ایک پروگرام میں سوچھتا شرمدان کی قیادت کی، جس میں سینئر افسران سمیت 400 سے زائد شرکاء اور بچوں کے ساتھ اساتذہ اور شہریوں نے شرکت کی۔
وزیر اعظم، جناب نریندر مودی کی طرف سے دی گئے نعرہ کے جواب میں ، سوچھتا ہی سیوا مہم 2023 کے ایک حصے کے طور پر، یکم اکتوبر 2023 کو اسکول ایجوکیشن اینڈ لٹریسی کے ڈی/ او کی طرف سے انتہائی جوش اور جذبے کے ساتھ سوچھتا شرمدان کا انعقاد کیا گیا۔
کئی علاقوں میں، بچوں، شہریوں اور اہلکاروں کے علاوہ، سماجی کارکنوں اور این جی اوز نے سوچھتا ہی سیوا مہم میں ہاتھ ملایا اور 2 اکتوبر 2023 کو مہاتما گاندھی کی یوم پیدائش کے موقع پر انہیں خراج عقیدت پیش کی۔ محکمہ اسکولی تعلیم اور خواندگی اور کے وی ایس، این وی ایس، سی بی ایس ای، اینسی ای آرٹی، این آئی اوایس، این سی ٹی ای، این آئی ای پی اے اور نیشنل بال بھون سمیت اس کے خودمختار اداروں کے زیراہتمام مجموعی طور پر 22481 تقریبات کا انعقاد کیا گیا۔
وزیراعظم کا دفتر
وزیر اعظم 28 اپریل کو 91 ایف ایم ٹرانسمیٹرس کا افتتاح کریں گے۔ اس قدم سے ملک میں کنکٹی وٹی کو فروغ حاصل ہوگا
یہ ٹرانسمیٹرس، 18 ریاستوں اور مرکز کے زیر انتظام 2 علاقوں میں پھیلے ہوئے ہیں
خواہشمند اضلاع اور سرحدی علاقوں میں کنکٹی وٹی میں اضافے پر خصوصی توجہ مرکوز کی گئی ہے
لگ بھگ 35000 مربع کلو میٹر علاقہ کا اضافہ کئے جانے کے سبب، اب اضافی دو کروڑ افراد کا احاطہ کیا جاسکے گا
یہ توسیع، من کی بات کے تاریخی ایک سو ویں پروگرام سے دو روز پہلے کی جارہی ہے
وزیر اعظم جناب نریندر مودی 28 اپریل کو صبح 10 بج کر تیس منٹ پر ویڈیو کانفرنسنگ کے ذریعہ 100 واٹس کے 91 ایف ایم ٹرانسمیٹرس کا افتتاح کریں گے۔
حکومت، ملک میں ایف ایم کنکٹی وٹی میں اضافہ کے تئیں عہد بند ہے۔ 100 واٹس کے 91 نئے ایف ایم ٹرانسمیٹرس، 18 ریاستوں اور مرکز کے زیر انتظام دو علاقوں کے 84 اضلاع میں نصب کئے گئے ہیں۔ اس توسیع کی خاص توجہ، امنگوں والے اور خواہش مند اضلاع اور سرحدی علاقوں میں کوریج میں اضافہ کئے جانے کی جانب مرکوز کی گئی ہے۔ جن ریاستوں اور مرکز کے زیر انتظام علاقوں کا احاطہ کیاگیا ہے ان میں بہار، جھارکھنڈ، اڈیشہ، مغربی بنگال، آسام، میگھالیہ، ناگالینڈ، ہریانہ، راجستھان، اترپردیش، اتراکھنڈ، آندھرا پردیش، کیرالہ، تلنگانہ، چھتیس گڑھ، گجرات، مدھیہ پردیش، مہاراشٹر، لداخ، انڈمان ونکوبار جزائر وغیرہ شامل ہیں۔ اے آئی آر کی ایف ایم سروس میں اس توسیع کے ساتھ ہی، ان اضافی دو کروڑ افراد کو، جن کی اب تک اس میڈیم تک رسائی حاصل نہیں تھی، اب اس میں شامل کرلیا جائے گا۔ اس قدام کی بدولت، لگ بھگ 35000 مربع کلو میٹر علاقہ کا احاطہ کیا جائے گا۔
وزیر اعظم جناب نریندر مودی اس بات میں پختہ یقین رکھتے ہیں کہ عوام الناس سے رابطہ قائم کرنے میں ریڈیو اہم کردار ادا کرتا ہے۔ زیادہ سے زیادہ ممکن سامعین تک رسائی حاصل کرنے کی غرض سے، اس میڈیم کی منفرد طاقت کو بروئے کار لانے کی خاطر، وزیر اعظم نے من کی بات پروگرام کا آغاز کیا تھا، جو اب اپنے تاریخی ایک سو ویں پروگرام کے نزدیک پہنچ گیا ہے۔
جل شکتی وزارت
پینے کے صاف پانی کی فراہمی
ملک کے تمام دیہاتوں میں ہر دیہی گھرانے کو 2024 تک پینے کے قابل پانی کی فراہمی کے قابل بنانے کے لیے، نل کے پانی کے کنکشن کے ذریعے، 55 لیٹر فی کس یومیہ  کی خدمت کی سطح پر، مقررہ معیار  باقاعدہ اور طویل مدتی بنیادوں پر، حکومت ہند، ریاستوں کے ساتھ شراکت میں، اگست 2019 سے جل جیون مشن  - ہر گھر جل کو نافذ کر رہی ہے۔
اگست 2019 میں جل جیون مشن کے اعلان کے وقت، 3.23 کروڑ  ریاست/UT اور دیہاتوں کی ضلع وار تفصیلات، نلکے سے پینے کا پانی حاصل کرنا جے جے ایم ڈیش بورڈ پر سرکاری ڈومین میں ہے اور ان تک رسائی حاصل کی جا سکتی ہے: https://ejalshakti.gov.in/jjmreport/JJMIndia.aspx
یہ جانکاری جل شکتی کے وزیر مملکت جناب پرہلاد سنگھ پٹیل نے آج راجیہ سبھا میں ایک تحریری جواب میں دی۔ گھرانوں کے گھروں میں نل کے پانی کی فراہمی کی اطلاع ہے۔ مزید، جیسا کہ اطلاع دی گئی ہے، ملک کے 6 لاکھ دیہی علاقوں میں پھیلے ہوئے تمام 16.95 لاکھ دیہی بستیوں میں مناسب فاصلے پر پینے کے صاف پانی کی فراہمی کی گئی ہے، سوائے 11،877 دیہاتوں میں 24،543 بستیوں کے جن میں پینے کے پانی کے ذرائع میں پانی کے معیار کے مسائل کی اطلاع ہے.
صدر جمہوریہ کا سکریٹریٹ
صدر جمہوریہ ایئرفورس اسٹیشن حکیم پیٹھ اور پانچ بیس رپیئر ڈپوکو کلرز پیش کرنے کے لیے تمل ناڈو کا دورہ کریں گے
نئی دہلی،02/مارچ صدر جمہوریۂ ہند جناب رام ناتھ کووند 3 سے 5 مارچ 2019 تک تمل ناڈو کا دورہ کریں گے۔
4 مارچ 2019 کی صبح کو صدر جمہوریہ ایئرفورس اسٹیشن حکیم پیٹھ اور ایئرفورس اسٹیشن سلّور میں پانچ بیس رپیئر ڈپو کو صدارتی کلرز پیش کریں گے۔ اسی روزشام کو وہ کوئمبٹور میں ایشا یوگا سینٹر کا دورہ کریں گے۔
۔ ۔ ۔ ۔ ۔ ۔ ۔ ۔ ۔ ۔
U. No. 1353
(Visitor Counter : 39
سائنس اور ٹیکنالوجی کی وزارت
سی ایس آئی آر انڈیا اور لکسائی لائف سائنسز نے کووڈ ۔ 19 کے علاج کے لئے ری پرپز ڈرگ نائیکلوسمائڈ کے کلینکل ٹرائل شروع کئے
نئی دہلی، 6 جون 2021، سی ایس آئی آر نے لکسائی لائف سائنسز پرائیویٹ لمیٹیڈ کے تعاون سے کووڈ ۔ 19 کے علاج کے لئے اینٹی ہیلمینی ٹک دوا نائیکلوسمائڈ کے دوسرے مرحلے کے کلینکل ٹرائل شروع کئے ہیں۔یہ ٹرایل کثیر مراکز والی دوسرے مرحلے کی جانچ ہے،جس میں اسپتال میں داخل کووڈ ۔ 19 مریضوں کے علاج کے لئے نائیکلوسمائڈ کے کارگر، محفوظ اور قابل برداشت ہونے کا پتہ لگانے کے لئے رینڈم طریقے سے اوپن لیبل کلینکل اسٹڈی ہے۔ نائیکلو سمائڈ کا استعمال پہلے بالغان اور بچوں دونوں میں ٹیپ وورم کے علاج کے لئے وسیع پیمانے پر کیا جاتا رہا ہے۔ اس ڈرگ کو مختلف خوراک کی سطح پر انسانوں کے لئے محفوظ پایا گیا ہے۔
سی ایس آئی آر کےڈائرکٹر جنرل ڈاکٹر شیکھر سی منڈے نے نائیکلوسمائڈکا استعمال کرتے ہوئے دوسرے مرحلے کی کلینکل جانچ کرنے کی ایس ای سی کی سفارشات پر خوشی کا اظہار کیا ہےکیونکہ یہ بھارت میں آسانی سے دستیاب جنیرک اور سستی ڈرگ جس کو بھارت کی آبادی کے لئے دستیاب کرایا جاسکتا ہے۔
ڈی جی۔ سی ایس آئی آر کے مشیر ڈاکٹر رام وشو کرما نے بتایا کہ سنسائٹیا تیار ہونے سے روکنے کی صلاحیت رکھنے والے ڈرگ کی شناخت کرنے کےلئے چھان بین میں اس پروجیکٹ میں تعاون کرنے والے کنگس کالج لندن کے تحقیقی گروپ نے نائیکلو سمائڈ کو شناخت کیا ۔ سنسائٹیا یا خلیوں کا پٹھنا کووڈ۔ 19 کے مریضوں کے پھیپھڑوں میں دیکھا گیا ہے،جس کا نائیکلو سمائڈ روک سکتا ہے۔ دوسرے یہ کہ سی ایس آئی آر۔ آئی آئی ایم جموں اور این سی بی ایس بینگلور کے تعاون سے کی جانے والی تحقیق نے حال ہی میں یہ ظاہر کیا کہ نائیکلو سمائڈ سارک۔ سی او وی2 کے داخلے کو روکنے کی صلاحیت رکھتا ہے۔ اس لئے کووڈ۔ 19 کے مریضوں میں کلینکل ٹرائل کےلئے نائیکلوسمائڈ سے موثر ثابت ہونے کی توقعات ہے۔
سی ایس آئی آر ۔ آئی آئی سی ٹی حیدر آباد کے ڈائرکٹر ڈاکٹر سری واری چندر شیکھر نے بتایا کہ لکسائی لائف سائنسز آئی آئی سی ٹی کی ٹیکنالوجی کی بنیاد پر ایکٹیو فارماسیوٹیکل انڈی گرینئنٹ  تیار کررہی ہے اور یہ لیب اس ہم ٹرائل میں پارٹنر ہے جس کے کامیاب ہونے پر مریضوں کو سستا علاج مہیا کرایا جاسکے گا۔
لکسائی کے سی ای او ڈاکٹر رام اپادھیائے نے بتایا کہ نائیکلوسمائڈ کے امکانات کا پتہ لگانے کی کوششیں گزشتہ سال شروع کی گئیں تھیں۔ ڈرگ ریگولیٹر کی منظوری حاصل ہونے پر اس ہفتے مختلف مقامات پر کلینکل جانچ شروع کی گئی ہے اور 8 سے 12 ہفتوں میں اس کےمکمل ہونے کی توقع ہے۔
۔۔۔۔۔۔۔۔۔۔۔
ش ح۔ا گ۔ن ا
U- 5181
(Visitor Counter : 174
وزیراعظم کا دفتر
وزیر اعظم نے نیشنل کیڈٹ کور ریلی منعقدہ دلّی میں شرکت کی
اس موقع پر وزیر اعظم نے نو جوان اذہان اور اندازِ فکر کو یَنگ انڈیا کی توقعات کی تکمیل کی جانب مبذول کرنے کی تلقین کی
نئی دہلی، 28 جنوری / وزیر اعظم جناب نریندر مودی نے آج دلّی میں منعقدہ نیشنل کیڈٹ کور ریلی میں شرکت کی ۔
ریلی کے دوران وزیر اعظم نے مختلف این سی سی ٹکڑیوں کی جانب سے پیش کئے گئے گارڈ آف آنر کا معائنہ کیا اور مارچ پاسٹ بھی ملاحظہ کیا ۔ اس میں دیگر دوست ممالک اور ہمسایہ ممالک کے کیڈٹ بھی شریک تھے ۔
ایک ثقافتی پروگرام کے ساتھ ساتھ این سی سی کیڈٹوں نے وزیر اعظم کے رو برو فیلڈ سے متعلق اپنی صلاحیتوں یعنی مخاطری کھیل کود ، موسیقی اور پرفارمنس آرٹ کے نمونے بھی پیش کئے ۔ وزیر اعظم نے ہونہار این سی سی کیڈٹوں کو انعامات بھی پیش کئے ۔
حاضرین سے خطاب کرتے ہوئے جناب نریندر مودی نے کہا کہ این سی سی ملک کے نو جوانوں میں نظم و ضبط ، پکے ارادے اور لگن کے جذبے کو فروغ دینے کا پلیٹ فارم فراہم کرتی ہے ۔ انہوں نے کہا کہ یہ اقدار ملک کی ترقی میں معاون ہوں گے ۔
وزیر اعظم نے بھارت کو دنیا میں نو جوان ممالک میں شمار کرتے ہوئے کہا کہ اس کی 65 فی صد سے زائد آبادی 35 برس سے کم عمر کی ہے ۔ ہمیں اِس حقیقت پر فخر ہے تاہم یہ ہماری ذمہ داری ہونی چاہیئے کہ ہم نو جوانوں کے انداز میں سوچیں ۔ انہوں نے کہا کہ اس کا مطلب یہ ہو گا کہ تاخیر کی کوئی گنجائش نہیں ہو گی اور مسائل کا فوری طور پر حل نکالا جا سکے گا ۔ نو جوان اذہان کا یہی تصور ہوتا ہے اور یَنگ انڈیا اسی کا نام ہے ۔
انہوں نے کہا کہ ہمیں ماضی کی چنوتیوں کا سامنا کرتے ہوئے حال کی ضروریات کا خیال رکھنا چاہیئے ، ہمیں مستقبل کی توقعات کی تکمیل کے لئے کام کرنا چاہیئے ۔ انہوں نے کہا کہ آج بھارت ایک نو جوان کے جوش و جذبے کے ساتھ آگے بڑھ رہا ہے ۔ بھارت کا اندازِ فکر اور اُس کا دل جوان ہے اور یہی وجہ ہے کہ یہ دہشت گردانہ کیمپوں پر سرجیکل اسٹرائیک ، ایئر اسٹرائیک کرتا ہے اور براہ راست حملے کرتا ہے ۔ انہوں نے کہا کہ نو جوان اندازِ فکر ہر کسی کو اپنے ساتھ لے کر پیش قدمی کرنا چاہتا ہے اور کسی کو بھی پیچھے نہیں چھوڑنا چاہتا ۔ اسی جذبے کے ساتھ ہم نے بوڈو معاہدے پر دستخط کئے ہیں ، جہاں تمام تر شراکت داروں سے مشورے کے بعد معاہدے پر دستخط کئے گئے ہیں ۔
شمال مشرق میں ترقیاتی کوششوں کے موضوع پر روشنی ڈالتے ہوئے وزیر اعظم نے شمال مشرقی خطے کی ترقی کا بھی ذکر کیا ۔ انہوں نے کہا کہ تمام تر شراکت داروں سے گفت و شنید کی گئی ہے اور یہ گفت و شنید از حد کھلے ذہن اور کھلے دِل کے ساتھ انجام پائی ہے ۔ آج کا بوڈو معاہدہ اِسی کا نتیجہ ہے ۔ یہ یَنگ انڈیا کا اندازِ فکر ہے ۔ ہم ہر کسی کو ملک کے ساتھ لے کر آگے بڑھ رہے ہیں ، ہر کسی کو ترقی سے ہمکنار کر رہے ہیں اور کسی کا اعتبار حاصل کر رہے ہیں ۔
بہت چھوٹی، چھوٹی اور درمیانی صنعتوں کی وزارت
کے وی آئی سی نے کھادی فیس ماسک کی آن لائن فروخت شروع کی
نئی دہلی ،08 جولائی: بڑے پیمانے پر مقبول کھادی فیس ماسک اب فروخت کے لئے آن لائن دستیاب ہیں۔ اس سے ملک کے دور دراز علاقوں میں رہنے والے لوگوں بالخصوص ، ان لوگوں کو جو بندشوں کے سبب اپنے گھروں سے نکل کر کھادی انڈیا کے آؤٹ لیٹس پر نہیں جاسکتے ہیں، انہیں فائدہ ہوگا۔ کھادی ماسک کے لئے آرڈر : http://www.kviconline.gov.in/khadimask. پر دیئے جاسکتے ہیں۔
کے وی آئی سی کھادی کاٹن اور سلک دونوں طرح کے ماسک فروخت کرر ہا ہے۔ کاٹن فیس ماسک کی قیمت جہاں بہت ہی کم یعنی 30 روپے فی پیس ہے وہیں سلک ماسک 100 روپے فی پیس پر دستیاب ہے۔ ماسک کی آن لائن خرید کے لئے کم از کم آرڈر پانچ سو روپے کا کرنا ہوگا، جس میں خریدار 4 طرح کے دستیاب ماسک کے متبادل کا انتخاب کرسکتے ہیں۔ یہ 4 طرح کے ماسک ہیں، بلیک پائپنگ والے وہائٹ کاٹن ماسک، تین رنگوں کی پائپنگ والے وہائٹ کاٹن ماسک، ٹھوس رنگوں میں سلک ماسک اور کئی رنگوں میں پرنٹنڈ سلک ماسک۔ کے وی آئی سی خریداری کی تاریخ کے پانچ دنوں کے اندر مفت میں ماسک ڈیلیور کرتا ہے۔ آن لائن فروخت کی سہولت فی الحال ملک کے اندر ہی دستیاب ہے۔
کے وی آئی سی کے چیئر مین جناب ونے کمار سکسینہ نے کہا کہ کھادی فیس ماسک کی آن لائن فروخت شروع ہوگئی ہے تاکہ لوگ صرف اصلی کھادی فیس ماسک خرید سکیں۔ سکسینہ نے کہا کہ کھادی ماسک کی آن لائن فروخت کا مقصد خریداروں کو کسی بھی طرح کے فریب سے بچانا ہے۔ متعدد آن لائن پورٹلس کھادی کے نام پر ماسک فروخت کررہے ہیں، جو نہ تو اصل کھادی فیبرک سے اور نہ ہی ہاتھ سے بنی ہوئی مصنوعات ہیں۔ متعدد لوگ اس طرح کے گمراہ کن اشتہارات کا شکار ہوجاتے ہیں۔
قابل ذکر ہے کہ کھادی کاٹن فیس ماسک سے دوہرے بٹے ہوئے  کاٹن فیبرک کے بنے ہیں۔ یہ دوہرے لیئر والے ماسک ہیں، جس میں تین شکنیں ہوتی ہیں اور یہ تین سائز اسمال، میڈیم اور لارج میں دستیاب ہیں۔ یہ ماسک دو پیٹرنس میں دستیاب ہیں۔ کالی پائپنگ والا سفید ماسک اور تین رنگوں کی پائپنگ والا سفید ماسک۔
دوسری طرف سلک ماسک تین لیئر والے ہیں، جن میں اندر کے دو لیئر 100 فیصد کھادی کاٹن کے اور اوپر کی لیئر کھادی سلک فیبرک کی ہے۔ سلک ماسک پرنٹڈ اور نن پرنٹڈ پیٹرن میں مختلف رنگوں میں دستیاب ہیں۔ کھادی سلک ماسک اسٹینڈ رڈ سائز میں دستیاب ہیں، جسے دلکش بیڈ یعنی دانوں کے ذریعے کانوں پر مناسب طریقے سے سیٹ کیا جاسکتا ہے۔
زراعت اور کاشتکاروں کی فلاح و بہبود کی وزارت
زراعت کے مرکزی وزیر جناب نریندر سنگھ تومر نے گجرات کے شہر جونا گڑھ میں ناریل کی فروغ کے بورڈ کے ریاستی مرکز کا افتتاح کیا
بھارت میں ناریل اُگانے کی کاشت، پروسیسنگ، مارکیٹ اور برآمدات: جناب تومر
جونا گڑھ میں ناریل کے عالمی دن کی تقریبات کا افتتاح کیا گیا؛ قومی ایوارڈ اور برآمداتی مہارت کے ایوارڈ کا اعلان کیا گیا
زراعت اور کسانوں کی بہبود کے مرکزی وزیر جناب نریندر سنگھ تومر نے آج گجرات کے شہر جونا گڑھ میں چھٹے ریاستی ناریل ترقیاتی بورڈ کے مرکز کا افتتاح کیا۔ جناب تومر نے 24ویں ناریل کے عالمی دن کی تقریبات کا بھی افتتاح کیا۔ اپنے خطاب میں جناب تومر نے کہا کہ ناریل کی کاشت، پروسیسنگ اور مارکیٹنگ کے ساتھ ساتھ اس کی پیداوار بھی ہمارے ملک میں بڑھ رہی ہے اور ہندوستان ناریل کی برآمدات کے ضمن میں بھی پیشرفت کر رہا ہے۔ بورڈ کے ذریعے ناریل کی کاشت کرنے والے کسان، حکومت کی اسکیموں سے استفادہ حاصل کر رہے ہیں اور اپنی آمدنی میں اضافہ کرنے کے ساتھ ساتھ وہ ملک کی معیشت میں بھی حصہ رسدی کر رہے ہیں۔
ناریل کا عالمی دن ہر سال 2 ستمبر کو منایا جاتاہے جو ناریل کے بین الاقوامی برادری کا یوم تاسیس منانے کے لئے ناریل کا عالمی دن ہر سال 2 ستمبر کو منایا جاتاہے ۔ اس سال ناریل کے عالمی دن کا اصل موضوع ہے – ایک خوشحال مستقبل اور زندگی کے لیے ناریل کی کاشت کریں۔ اس موقع پر جناب تومر نے ناریل کے ترقیاتی بورڈ کے قومی ایوارڈ اور برآمداتی مہارت کے ایوارڈ حاصل کرنے والوں کو مبارکباد دی اور ویڈیو کانفرنس کے ذریعے ناریل کے عالمی دن کے سلسلے میں کیرالہ شہر کوچی میں جمع کسانوں سے بھی خطاب کیا۔
جناب تومر نے کہا کہ یہ قدیم وقتوں سے ناریل کا استعمال پوجا اور تیل نکالنے کے لیے کیا جارہا ہے اور اب پروسیسر کے ذریعے اس سے مختلف طرح کی مصنوعات تیار کی جارہی ہیں۔ ملک میں ان کی مارکیٹ میں توسیع ہو رہی ہے اور دنیا میں ناریل کی برآمدات کے ضمن میں ہمارا ملک بھی اب سرکردہ پوزیشن میں ہے۔ اسکیمیں، ناریل ترقیاتی بورڈ کے ذریعے نافذ کی جارہی ہیں۔ انھوں نے کہا کہ ناریل کی کاشت ، کاشتکاری کا ایک بہترین عمل ہے۔ جتنا زیادہ اس میں اضافہ ہوگا اتنا ہی زیادہ کسانوں اور اس کے ساتھ ساتھ ملک کو بھی اس سے فائدہ پہنچے گا۔ انھوں نے اس امید کا اظہار کیا کہ کسان گجرات میں نئے ریاستی مرکز سے استفادہ حاصل کریں گے۔ ان کی آمدنی میں مزید اضافہ ہوگا اور ناریل کی کاشت کے تحت آنے والے رقبے میں بھی اضافہ ہوگا۔ جناب تومر نے وزیر اعلیٰ جناب بھوپیندر پٹیل کی زیر قیادت گجرات سرکار کی زراعت کے شعبےمیں متانت سے کام کرنے کے لیے ستائش کی۔ انھوں نے کہا کہ ریاست میں اچھی بارش ہوئی ہے اور کسان بھی زرعی ترقیات سے تعلق رکھنے والی اسکیموں سے خوش ہیں۔
گجرات کے زراعت، مویشی پروری اور گایوں کی افزائش نسل کے محکمے کے وزیر جناب رگھو وجے بھائی پٹیل، جونا گڑھ کے رکن پارلیمنٹ جناب راجیش بھائی نارن بھائی چداساما، جونا گڑھ کے ایم ایل اے اور دیگر سرکاری نمائندگان نیز مرکزی باغبانی کے کمشنر ڈاکٹر پربھات کمار اس تقریب میں موجود تھے جس کا انعقاد جونا گڑھ کے انتظامی اور ناریل کی ترقیات بورڈ نے کیا تھا۔ شروع میں زراعت اور کسانوں کی بہبود کے مرکزی وزارت کے جوائنٹ سکریٹری اور بو رڈ کے صدر ڈاکٹر وجے لکشمی نادیندلہ نے استقبالیہ خطاب دیا۔
مکانات اور شہری غریبی کے خاتمے کی وزارت
این بی سی سی اور ایچ ایس سی ایل نے ہاؤسنگ اور شہری امور کے وزیر کو منافع کے چیک سونپے
نئی دہلی، 27 اکتوبر 2021:
این بی سی سی نے مالی برس 2020۔21 کے لئے اپنے حصہ داروں کو 52.24 کروڑ روپئے کے بقدر کا مجموعی منافع ادا کیا۔ کمپنی کے آخری منافع کے طور پر 52.24 کروڑ روپئے کے بقدر کا چیک این بی سی سی کے منیجنگ ڈائرکٹر جناب پون کمار گپتا کے ذریعہ ہاؤسنگ اور شہری امور کے وزیر جناب ہردیپ سنگھ پوری کو سونپا گیا۔ اس موقع پر ہاؤسنگ اور شہری امور کی وزارت کے سکریٹری جناب درگا شنکر مشرا، ایم او ایچ یو اے کے ایڈیشنل سکریٹری جناب کامران رضوی اور این بی سی سی کی ڈائرکٹر محترمہ سوکھے بھی موجود تھیں۔
این بی سی سی  لمیٹڈ کی ذیلی کمپنی ہندوستان اسٹیل ورکس کنسٹرکشن لمیٹڈ  نے بھی حکومت ہند کو مالی برس 2020۔21 کے لئے 4.36 کروڑ روپئے کے بقدر کمپنی کا آخری منافع ادا کیا۔